জানা যায়, মাদরাসা শিক্ষাবোর্ড ২০১৩-১৪ শিক্ষাবর্ষ দাখিল এবং ২০১৫-১৬ শিক্ষাবর্ষের আলিমে বাংলা ও ইংরেজিতে যথাক্রমে ২০০ নম্বর অন্তর্ভুক্ত করে। এ ছাড়াও অন্যান্য মৌলিক বিষয়গুলো কলেজ-মাদরাসার একই সিলেবাসের অন্তর্ভুক্ত করা হয়েছে। এর ফলে ঢাকা বিশ্ববিদ্যালয়সহ দেশের বিভিন্ন বিশ্ববিদ্যালয় মাদরাসা শিক্ষার্থীদের কলেজের সাথে প্রতিদ্বন্দ্বিতা করতে আর বাধা নেই। কিন্তু জাবিতে ভিন্ন আঙ্গিকে বৈষম্য করা হচ্ছে বলে অভিযোগ আছে। কেন এমন বৈষম্য করা হচ্ছে? এমন প্রশ্নের জবাবে কলা ও মানবিকী অনুষদের ডিন অধ্যাপক মোজাম্মেল বলেন, ‘দেখ, আমরা প্রতœতত্ত্ব বিভাগে ‘শিব’ নিয়ে পড়াই, এমন বিষয় পড়তে মাদরাসা শিক্ষার্থীরা বিব্রত বোধ করবে। এ ছাড়াও মাদরাসার শিক্ষার্থীদের ইংরেজিতে দক্ষতা নিয়ে সংশয় প্রকাশ করেন তিনি। সারা দেশে মাদরাসা শিক্ষায় সহজে ভালো রেজাল্ট করা যায় বলে তিনি মন্তব্য করেন।